'યૂથ ફૉર ઇક્વાલિટી' નામના સમાજિક સંગઠન દ્વારા આ અંગે સુપ્રીમ કોર્ટમાં અરજી દાખલ કરવામાં આવી છે. 

સંગઠન સાથે જોડાયેલા ડૉ. કૌશલકાંત મિશ્રાનું માનવું છે કે આર્થિક આધાર પર અનામત લાગુ ના કરી શકાય એટલે આ બિલને રદબાતલ કરવું જોઈએ. 

અરજીમાં એવું પણ કહેવાયું છે કે સવર્ણોને અનામત આપવા માટેનું બિલ બંધારણના મૂળભૂત લક્ષણ વિરુદ્ધ પણ છે. 

નોંધની છે કે કેન્દ્રની મોદી સરકારે સવર્ણ સમુદાયને દસ ટકા અનામત આપવાનો નિર્ણય કર્યો છે. 

આ અંગેનું બિલ લોકસભા અને રાજ્યસભામાં અનુક્રમે મંગળવાર અને ગુરુવારે પાસ કરવામાં આવ્યું છે. 

અયોધ્યા કેસની સુનાવણી 29 જાન્યુઆરી સુધી ટળી

અયોધ્યામાં બાબરી મસ્જિદ અને રામ જન્મભૂમિના વિવાદ મામલે સુનાવણી હવે 29 જાન્યુઆરીએ થશે. આજે સુનાવણીની શરુઆતમાં જ જસ્ટિસ યૂ.યૂ. લલિત બૅન્ચમાંથી ખસી ગયા છે. 

એક મુસ્લિમ અરજીકર્તાના વકીલ રાજીવ ધવને કહ્યું કે, "મહામહિમ, જસ્ટિસ લલિત અગાઉ 1997માં અયોધ્યા અપરાધ કેસમાં વકીલ તરીકે પેરવી કરી ચૂક્યા છે એટલે તેઓ આ બૅન્ચનો ભાગ ન હોવા જોઈએ." 

ધવનની આ ટિપ્પણી પર બંધારણીય બૅન્ચના પાંચે જસ્ટિસે આ અંગે વિચાર વિમર્શ કર્યો હતો.

બંધારણીય બૅન્ચનું ગઠન થયા બાદ આજે... બીજા 4000 અક્ષરો માટે લેખ ચાલુ રાખો:
ચીફ જસ્ટિસ રંજન ગોગોઈએ કહ્યું કે જસ્ટિસ યૂ. યૂ. લલિત આ કેસને નથી સાંભળવા માગતા જેથી સુનાવણી હાલ સ્થગિત કરવી પડશે. 

સુનાવણીની સંવેદનશીલતા જોતા સુપ્રીમ કોર્ટ પરિસરમાં અને બહાર મોટી સંખ્યામં સુરક્ષા ગોઠવવામાં આવી હતી. 

સુપ્રીમની બંધારણીય બૅન્ચ 2010માં અલાહાબાદ હાઇકોર્ટે આપેલા ચુકાદા પર સુનાવણી કરવાની છે. આ ચુકાદા પર 14 જેટલી અપીલ કરવામાં આવેલી છે. 

દિલ્હીમાં ગાયો માટે પીજી હૉસ્ટેલ શરૂ થશે

દિલ્હી સરકાર બુધવારે કહ્યું કે તેઓ ગાયો માટે પીજી હૉસ્ટેલ શરૂ કરશે.

દિલ્હી સરકારના મંત્રી ગોપાલ રાય અનુસાર અહીં ગાયોના ખાન-પાનથી લઈને તેમની દેખરેખની તમામ સુવિધાઓ હશે.

હૉસ્ટેલની સુવિધા માટે ગાયના માલિકને નાણાં આપવા પડશે. તમામ ગાયો અને પાલતૂ પશુઓના સ્વાસ્થ્ય પર નિગરાની રાખવા માટે તેમના પર માઇક્રોચીપ પણ લગાવવામાં આવશે.

તમામ 272 વૉર્ડ્સમાં પશુ હૉસ્પિટલ પણ હશે. ધુમ્મન હેડા ગામમાં 18 એકરની જમીનમાં ગૌશાળાની સાથે વૃદ્ધાશ્રમ બનાવાવમાં આવશે. જ્યાં વૃદ્ધો ગાયોની સેવા કરી શકશે.

તમે આ વાંચ્યું કે નહીં?

બુલંદશહર હિંસા કેસમાં વૉન્ટેડ આરોપીની ધરપકડ

બુલંદશહરની હિંસાની ફાઇલ તસવીર

'એનડીટીવી'ના અહેવાલ અનુસાર ઉત્તર પ્રદેશના બુલંદશહરમાં હિંસા વેળા પોલીસ અધિકારીની હત્યાના કેસમાં વૉન્ટેડ આરોપીની પોલીસે ગત રાત્રે ધરપકડ કરી લીધી હતી.

બુલંદશહરથી 37 કિમી દૂરથી શિખર અગ્રવાલ નામના શખ્સની ધરપકડ કરવામાં આવી હતી. અહેવાલ અનુસાર શિખર ભાજપના યુવા મોર્ચાનો નેતા છે. 

અહેવાલમાં કહેવાયું છે કે શિખર અગ્રવાલે ગત મહિને એક વીડિયો રિલીઝ કર્યો હતો. જેમાં હિંસા માટે પોલીસ અધિકારી સુબોધ કુમાર સિંઘને જવાબદાર ગણાવવામાં આવ્યા હતા.

તેમાં શિખર અગ્રવાલે કથિતરૂપે આરોપ લગાવ્યો હતો કે સુબોધ કુમારે તેમને ગાયના કંકાલ સાથે પોલીસ ફરિયાદ નોંધાવવા જઈ રહેલા વ્યક્તિઓ અને તેમને પોતાને અવરોધ્યા હતા. આથી તણાવ સર્જાયો હતો.

અત્રે નોંધવું કે બુલંદશહરમાં ગૌહત્યા મુદ્દે થયેલી હિંસા વેળા પોલીસ અધિકારી સુબોધ કુમારની ટોળાંએ હત્યા કરી નાખી.

પીએમ મોદીએ કહ્યું, 'આ બિલ બંધારણના નિર્માતાઓને શ્રદ્ધાંજલિ'

સામાન્ય વર્ગના લોકોને આર્થિક આધાર પર અનામત આપવા માટે બંધારણમાં સંશોધન સંબંધી બિલ રાજ્યસભામાં પાસ થઈ ગયું છે.

હવે આ બિલને મંજૂરી માટે રાષ્ટ્રપતિ પાસે મોકલી આપવામાં આવશે.

રાજ્યસભામાં બિલ પાસ થયા બાદ વડા પ્રધાન નરેન્દ્ર મોદીએ ત્રણ ટ્વીટ કર્યાં હતાં.

પહેલા ટ્વીટમાં લખ્યું, "ખુશ છું કે...